इडा स्कडर स्कूल

इडा स्कडर विद्यालय (ஐடா இசுகடர் பள்ளி) भारतीय राज्य तमिलनाडु के वेल्लूर में स्थित एक निजी, गैर-आवासीय, सह-शिक्षा विद्यालय है। विद्यालय उच्चतर माध्यमिक प्रमाणपत्र के लिए काउंसिल ऑफ इंडियन स्कूल सर्टिफिकेट एग्ज़ामिनेशंस से संबद्ध है।

 इतिहास 
विद्यालय का नाम अमेरिकी मेडिकल मिशनरी डॉ॰ इडा सोफिया स्कडर के नाम पर रखा गया है, जिन्होंने क्रिश्चियन मेडिकल कॉलेज, वेल्लोर की स्थापना की थी। विद्यालय की शुरुआत 13 जून 1969 को हुई थी इस विद्यालय की शुरूआत क्रिश्चियन मेडिकल कॉलेज के कुछ शिक्षकों के समूह द्वारा उस समय की गई जब वेल्लोर में केवल कुछ ही विद्यालय थे। इस उद्यम के लिए प्रारंभिक पूंजी शिक्षकों द्वारा अपने एक महीने का वेतन प्रदान करके जुटाई गई थी। शुरुआती महीनों में कर्मचारियों को वेतन का भुगतान कुछ अभिभावकों द्वारा किया गया था।

 संबद्धता अथवा मान्यता 
विद्यालय काउंसिल फॉर द इंडियन स्कूल सर्टिफिकेट एग्जामिनेशन (सीआईएससीई), नई दिल्ली से मान्यता प्राप्त है। छात्रों को दसवीं कक्षा के स्तर पर भारतीय माध्यमिक शिक्षा प्रमाणपत्र (आईसीएसई) परीक्षाओं के लिए और बारहवीं कक्षा के स्तर पर भारतीय स्कूल प्रमाणपत्र (आईएससी) परीक्षाओं के लिए तैयार किया जाता है।

 वार्षिक कार्यक्रम 
साल भर आयोजित होने वाले कुछ कार्यक्रमों में वार्षिक खेल दिवस, परेड, विविध मनोरंजन शो, 10वीं कक्षा और 12वीं कक्षा के प्रतिभा शो, विदाई, आईएचए और क्रिसमस कार्यक्रम शामिल हैं।

 शैक्षणिक और पाठ्येतर प्रदर्शन 
स्कूल ने राज्य और राष्ट्रीय स्तर पर प्रदर्शन किया है और पुरस्कार जीते हैं। सन् 2008 में यूनिफाइड काउंसिल द्वारा छठी कक्षा के छात्रों के लिए आयोजित राज्य स्तरीय विज्ञान प्रतिभा खोज परीक्षा में स्कूल ने वेल्लोर जिले में पहली रैंक हासिल की स्कूल ने 2011 में वीआईटी विश्वविद्यालय द्वारा स्कूली छात्रों के लिए आयोजित गणितीय प्रतियोगिता में समग्र चैम्पियनशिप ट्रॉफी भी जीती। प्रतियोगिता में 25 विद्यालयों के लगभग 810 विद्यार्थियों ने भाग लिया।

 इन्हें भी देखें 
 ब्युंग-चुल हान

 सन्दर्भ 

श्रेणी:वेल्लोर जिले में स्कूल
श्रेणी:प्राथमिक विद्यालय तमिलनाडु